
            …/2017. (….) önkormányzati rendelete a partneri egyeztetés szabályairól

Tisztelt Képviselő-testület! 

A településfejlesztési koncepcióról, az integrált településfejlesztési stratégiáról és a
településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kormányrendelet) rögzíti a településfejlesztési típusú tervek, valamint a településrendezési eszközök (településszerkezeti terv, helyi építési szabályzat) elkészítésének és elfogadásának rendjét. A szabályozásban újelemként jelent meg a partnerségi egyeztetés. A Kormányrendelet 28. § (3) bekezdése szerint a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetés a helyi adottságoknak megfelelően, a feladat jellegének figyelembevételével a partnerségi egyeztetés szabályai szerint történik.

A Kormányrendelet 28-29. §-a előírja a településfejlesztési koncepció, az integrált 
településfejlesztési stratégia és a településrendezési eszközök készítése vagy módosítása során az egyeztetést a helyi adottságoknak megfelelően a feladat jellegének figyelembe vétele mellett kell lefolytatni. Partnerségi egyeztetés szabályait kell lefolytatni a településképi arculati kézikönyv, és rendelet elfogadása előtt is. 

A Korm. r. 29. §-a alapján az önkormányzat - a teljes körű nyilvánosság biztosításával, az e fejezetben meghatározott határidők figyelembevételével - a tervezés előtt dönt a partnerségi egyeztetés szabályairól, amelynek során meghatározza:
 az egyeztetésben résztvevők (partnerek) tájékoztatásának módját és eszközeit, 
 a javaslatok, vélemények dokumentálásának, nyilvántartásának módját,
 az el nem fogadott javaslatok, vélemények indokolásának módját, a dokumentálásuk,nyilvántartásuk rendjét,
 az elfogadott koncepció, stratégia és településrendezési eszközök nyilvánosságát
biztosító intézkedéseket.

Kérem a Tisztelt Képviselő - testületet, szíveskedjen az előterjesztést megvitatni, és rendelet tervezetet jóváhagyni!
Sáska, 2017. május 2.


							Kovács Nándor 
						            polgármester 

